Lav et referat af nedenstående tekst:

Tekst:
Mandag tog Aalborg Handelsskole hul på en arbejdsopgave, de har løst flere gange tidligere. Handelsskolen har to afdelinger i Vor Frelsers Sogn i det vestlige Aalborg, og da sognet er blevet omfattet af den automatiske nedlukning, må Aalborg Handelsskole lukke ned - i første omgang i mindst en uge. - Vi er desværre ved at være rutinerede i at lukke ned. Vi skal have fat i elever og personale hurtigst muligt og have informationer ud på de sociale medier, siger Rikke Christoffersen, der er direktør på Aalborg Handelsskole. Med et incidenstal på 659,3 og 43 nysmittede den seneste uge og 2,71 procent smittede blandt dem, som er testet for covid-19, er Vor Frelsers Sogn i Aalborg Kommune fra tirsdag lukket ned. Det sker, fordi sognet bliver omfattet af den automatiske ordning, der er vedtaget i forbindelse med genåbningen af samfundet. Få elever bor i sognet Direktøren på Aalborg Handelsskole er dog uforstående over for, at eleverne på skolen nu igen skal modtage undervisning hjemmefra i stedet for at være til stede i klasselokalerne. - Nedlukningen er jo ikke baseret på, hvordan det går på Aalborg Handelsskole, men på Vor Frelsers Sogn. Der er ikke ret mange af vores elever, der bor i Vor Frelsers Sogn, så vi har fat i Styrelsen for Patientsikkerhed for at høre, om der er mulighed for at genåbne lidt hurtigere, end det oprindeligt er planen, siger Rikke Christoffersen. Havde du gerne set nedlukningen håndteret på en anden måde? - Ja, man kan godt føle, man er med i en film, der hedder "Logikken blev borte", fordi det her handler jo ikke om vores elever, men om dem, der bor i sognet, siger Rikke Christoffersen. Rikke Christoffersen så derfor gerne, at man kiggede på, hvor mange smittetilfælde, der er på den enkelte skole for at vurdere, om skolen skal lukke eller ej. På billedet kan du se, hvilket område sognet strækker sig over:

Referat:
Aalborg Handelsskole må holde lukket for undervisning, fordi skolen ligger i det nedlukkede Vor Frelsers Sogn, men der er ifølge skolens direktør ikke megen logik i nedlukningen.